ആട്ട പായ്ക്കറ്റില് പുഴുക്കള് കൊല്ലങ്കോട്: സംസ്ഥാന സിവില് സപ്ലൈസ് വകുപ്പ് റേഷന് കടകളിലൂടെ വിതരണം ചെയ്യുന്ന ആട്ടയില് വണ്ടും പുഴുക്കളുമെന്ന് വ്യാപക പരാതി. വടവന്നൂര് എ.ആര്.ഡി 88 നമ്ബര് റേഷന്കടയില് നിന്നും പൊതുവിഭാഗം കാര്ഡുടമയ്ക്ക് വിതരണം ചെയ്ത ആട്ട പായ്ക്കറ്റിലാണ് പുഴുക്കളെ കണ്ടെത്തിയത്. അരിപ്പയില് അരിച്ചെടുത്തപ്പോഴാണ് ചെറു വണ്ടുകളെയും നിരവധി പുഴുക്കളെയും കണ്ടെത്തിയതെന്ന് കാര്ഡുടമ പറയുന്നു. റേഷന് കടകള് വഴി ലഭിക്കുന്ന ഭക്ഷ്യസാധനങ്ങള് ഗുണനിലവാരം കുറഞ്ഞതാണെന്ന ആക്ഷേപം വ്യാപകമായതിനെ തുടര്ന്ന് ജില്ലയില് പൊതുവിതരണ വകുപ്പ് പരിശോധനകള് ആരംഭിച്ചു. ഭക്ഷ്യവസ്തുക്കളില് തൂക്ക കുറവും ഗുണനിലവാരമില്ലായ്മയും കണ്ടെത്തിയാല് നടപടിയുണ്ടാകുമെന്ന് അധികൃതര് വ്യക്തമാക്കി.